**BIRŽŲRAJONO SAVIVALDYBĖS ADMINISTRACIJOS**

 **JAUNIMO REIKALŲ KOORDINATORIUS**

Biudžetinė įstaiga, Vytauto g. 38, 41143 Biržai, tel. 8 687 75 167,

el. p. zydrune.klungiene@birzai.lt. Duomenys kaupiami ir saugomi Juridinių asmenų registre, kodas 188642660

Biržų rajono savivaldybės

Jaunimo reikalų tarybai

**REKOMENDACIJA**

2021-05-19

Rekomenduoju Rebeką Pešelytę, Biržų švietimo pagalbos tarnybos Atviro jaunimo centro jaunimo darbuotoją, į Biržų rajono savivaldybės jaunimo reikalų tarybą.

R. Pešelytė yra Jaunimo reikalų tarybos narė nuo 2018 m. Ji aktyviai dalyvauja posėdžiuose, pasisako svarstomais klausimais, domisi jaunimo politika ir yra suinteresuota plėtoti paslaugas jaunimui, gerinti jaunimo gyvenimo kokybę rajone.

R. Pešelytė dalyvauja Strateginio plano darbo grupėje ir miesto šventės rengimo grupėje. Įsitraukdama į šių darbo grupių veiklą, ji atstovauja jaunimo interesams, prisideda prie jaunimo politikos įgyvendinimo rajone.

Kandidatė yra savanorių yra Eurodesk Lietuva atstovė ir savanorių mentorė Biržuose, gerai išmano savanorystės sritį, turi didelę mentorės patirtį. Ji buvo suinteresuota, kad atsirastų kuo daugiau savanorius priimančių organizacijų, skatino įstaigas akredituotis kaip priimančias organizacijas. Kad Biržuose yra daug Jaunimo savanorišką tarnybą atliekančių jaunuolių, iš dalies yra ir Rebekos nuopelnas.

R. Pešelytė dirba Atvirame jaunimo centre, kuriame lankosi nemažai jaunimo. Čia turiningai užima jaunuolius, įtraukia juos į miesto renginius, kitas veiklas, teikia informaciją įvairiais klausimais. Kasmet su kolege sėkmingai dalyvauja projektinėje veikloje taip gaudamos lėšų, skiriamų jaunimo užimtumo veiklai vykdyti. Jos ir jos kolegės dėka nuolat remontuojamos ir pritaikomos veikloms Atviro jaunimo centro patalpos, turtinama materialinė bazė. Jų projektinės veiklos tampa tradiciniais miesto renginiais, pavyzdžiui, filmas jaunimui po atviru dangumi.

Rebeka pažįsta daug jaunų žmonių, bendraudama su jais žino jaunimo problemas ir poreikius, turi nemažą darbo su jaunimu patirtį, pakankamai yra susipažinusi su jaunimo politika, nuolat pasiūlo įdomių minčių renginiams arba teikia pasiūlymus jaunimo politikos klausimais, todėl, mano nuomone, būtų tinkama eiti Jaunimo reikalų tarybos narės pareigas ir tinkamai atstovautų jaunimo interesams.

 Žydrūnė Klungienė